cyanic-selkie/wikianc huggingface dataset:
Bakuman
Niizuma Eiji
Eng Live-Action Film Adaptatioun vu Bakuman koum den 3. Oktober 2015, op déi japanesch Leinwand. De Film gouf vum Hitoshi Ohne (Moteki) geschriwwen a geleet, an d'Filmstare Takeru Satoh an Ryunosuke Kamiki hunn d'Rolle vum Mashiro Moritaka an Takagi Akito gespillt. Déi Japanesch Rock-Band Sakanaction huet d'Musek, Motion Music of Bakuman, vum Film geschriwwen.
Kulturellen Hannergrond
Bakuman ass eng Manga-Serie mat engem grousse kulturellen Hannergrond. Den Tsugumi Ohba, Auteur vun der Geschicht, wollt an dësem Manga déi japanesche Gesellschaft sou realistesch wéi méiglech reproduzéieren.
A Japan geet den Trend dohin, datt ëmmer méi Jonker dovun dreemen, Mangaka ze ginn. Och Bakuman huet schlussendlech dozou bäigedroen, datt deen Dram bei nach méi Jugendlechen opkoum. Als Mangaka eppes ze erreechen, ass an der japanescher Gesellschaft net einfach. Et gehéiert vill Gléck dozou, wat an Bakuman ganz kloer verdäitlecht gëtt. Dem Mashiro säi Monni huet 3 Grondreegele fir de buch genannt: 1. Selbstvertrauen; 2. Haart Aarbecht; 3. Gléck. Et ass bei der leschter Reegel wou déi meescht versoen, well een dorobber keen Afloss huet. De Beruff ass dofir bekannt, datt ee fir vill Aarbecht wéineg Belounung kritt. Déi mannste Mangaka kënne vun hirer Passioun liewen.
D'Famill spillt an der japanescher Gesellschaft eng grouss Roll. Se ass nach zimmlech patriarchalesch opgebaut, an et besteet net vill Kommunikatioun am Haus. D'Ënnerstëtzung vun der Famill ass oft ganz kleng, wann d'Kanner vun der Norm ofkommen (wéi zum Beispill wa se wëlle Mangaka ginn).
Och den Drock an der Gesellschaft gëtt a Bakuman ugeschwat. Well vill Leit der Norm no ginn, gëtt et vill Kompetitioun um Aarbechtsmarché. Dowéinst musse sech d'Leit ëmmer erëm beweise kënnen. Doduerch kënnt et ganz oft vir, datt Leit sech iwwerschaffen.
Friedrich Ebert
Eng politesch Fondatioun, déi der SPD nosteet, d'Friedrich-Ebert-Stiftung gouf no him genannt.
André Chevalier
Den André Chevalier, gebuer 1660 zu Bourg-en-Bresse a gestuerwen den 10. Dezember 1747 an der Stad Lëtzebuerg, war e franséische Buchdrécker, Editeur a Libraire, deen ë. a. an der Stad Lëtzebuerg gelieft huet. Säi Betrib gouf iwwer Generatioune vun Ierwe weidergefouert.
Hie gëllt als ee vun de bedeitendsten Editeure vun der Buchgeschicht zu Lëtzebuerg. Och déi éischt Zeitung déi am Herzogtum Lëtzebuerg erauskoum - wann och fir de franséische Marché -, La Clef du cabinet des princes de l'Europe, gouf vun him gedréckt an erausginn.
Liewen
Den André Chevalier huet zu Metz geschafft. Hie war mat der Catherine Barbier (1663-1736) vun do bestuet. 1686 ass hien op Lëtzebuerg geplënnert, wou et zanter engem hallwe Joerhonnert keng Dréckerei méi gouf. Hie krut fir 20 Joer de Monopol, fir Bicher ze drécken an ze verkafen, an hie war den Exklusiv-Fournisseur vu Schoulbicher fir d'Jesuitten.
1719 gouf hien Associé vum Guillaume La Payrade deen zu Senneng eng Pabeiermille kaf hat. 1737 huet hien d'Pabeiermillen dem Händler Pierre Bourgeois verkaf.
Bicher
Den André Chevalier huet an Zesummenaarbecht mat auslänneschen Drécker an Éditeuren, apaart vu Genf, net nëmme fir e lokalen, ma fir en europäesche Bichermaart produzéiert. En huet iwwer 180 Bicher gedréckt oder erausginn. Ausserdeem hat en eng Librairie zu Metz.
Titelen, déi en erausgouf, waren ë. a.:
No him benannt
Als Erënnerung un den André Chevalier ass zu Gaasperech eng Strooss no him benannt, se féiert vun der Gaasperecher Strooss aus bis an d'rue Louis de Froment.
Moscheeën zu Wolz
Et gëtt zwou Moscheeën zu Wolz, Si gehéieren zu de reliéise Gebaier vun der muslimescher Communautéit zu Lëtzebuerg.
Matthäus Merian
De Matthäus Merian den Eeleren, gebuer den 22. September 1593 zu Basel a gestuerwen den 19. Juni 1650 zu Langenschwalbach, war e Schwäizer-däitsche Graveur an Editeur.
Hie koum aus der Basler Famill Merian. Hien huet eng Hellewull Landkaarten, Vuë vu Stied a Chronike publizéiert.
Säin Haaptwierk ass d'Topographia Germaniae. Dës ass tëscht 1642 a 1654, a 16 Bänn, mat Texter vum däitsche Geograph Martin Zeiler (1589-1661), erauskomm. Dono koumen nach bis 1688 weider Stied doruechter an Europa no. D'Gesamtwierk emfaasst 92 Kaarten a 1.486 Koffer-Gravurë mat 2.142 Vuë vu Stied, Uertschaften, Buergen a Kléischter, déi op 30 Bänn verdeelt waren. Et war dëst dat gréisst Publikatiounswierk vu senger Zäit.
Méchelskierch zu Hueschtert
D'Méchelskierch zu Hueschtert ass eng kathoulesch Kierch déi zur Par Rammerech Saint-Valentin, zum Dekanat Zentrum an zu der Gemeng Rammerech gehéiert.
De Patréiner vun der Kierch ass den hellege Méchel, deem säi Fest den 29. September gefeiert gëtt.
Se steet zentral am Duerf an der rue de Folschette, dem CR301.
Zur fréierer Par Folscht gehéieren ausser der Filialkierch vun Hueschtert och nach d'Kierch vu Folscht an d'Kapell vun Éischt.
Geschicht
D'Kierch gouf 1890 bis 1891 vum Entreprener Jakob Scheiden vun Holz no de Pläng vum Architekt A. Hartmann gebaut an huet 13.565 Frang kascht.
Den Haaptaltor staamt aus der Schlasskapell vum Schlass Iewerleng.
Camille Jost
De Camille Jost, ass e fréiere lëtzebuergesche Vëlossportler.
Rouffiac (Cantal)
Rouffiac ass eng Gemeng am franséischen Departement Cantal an der Regioun Auvergne-Rhône-Alpes.
Hotel Brasseur
Den Hotel Brasseur war en Hotel an der Uewerstad vun der Stad Lëtzebuerg. E louch um Boulevard Royal, am Deel tëscht der Groussgaass an der Avenue Amélie; den Terrain ass duerch gaange bis an d'Aldringerstrooss.
Historesches
Den Hotel deen 1873 seng Dieren opgemaach hat, war den éischten Touristenhotel an der Stad nodeems d'Festung geschleeft gi war. Bis 1896 gouf den Hotel vum Jean-Pierre Brasseur (1840-1929) gefouert ier e vum P. Beyens-Wehrli iwwerholl gouf.
1918 ass aus dem Hotel de „Grand Hotel Brasseur“ ginn an d'Gebai gouf vum Architekt Georges Traus vergréissert. Et hat duerno iwwer 100 Zëmmeren a war ee vun de groussen a wichtegen Hotellen an der Stad.
Am Brasseur si wichteg Perséinlechkeeten empfaange ginn, sou z. B. d'Keeserin Eugénie oder de Kinnek Leopold II.
Den Hotel gouf 1969 ofgerappt an huet Plaz fir d'Gebai vun der Kredietbank gemaach.
Photoevaporatioun
Photoevaporatioun nennt een e Prozess, bei deem e Planéit seng Gasatmosphär oder Bestanddeeler vu senger Atmosphär duerch d'Awierkung vun héichenergetesche Photonen, geklaut kritt. All Massen, och Planéiten, hunn eng Fluchtvitess, déi et z'erreeche gëllt, fir d'gravitatoresch Aflossgebitt vun der Mass oder vum Planéit vollstänneg ze verloossen. Duerch de Beschoss vun der Gasatmosphär duerch héichenergetesch Photonen, zum Beispill UV-Liicht oder Röntgenstralen, ginn Deelercher vun der Gasatmosphär duerch eng Ionisatioun beschleunegt (opgehëtzt), soudatt dës déi gebraucht Fluchtvitessen erreechen an de Planéit verloosse kënnen. Wat d'Deelercher méi liicht sinn, ëmsou méi grouss ass d'Vitess, déi se duerch d'Ionisatioun kréien. Dofir ass de Waasserstoff, deem seng Atomer mat der Massezuel 1 déi liichtst sinn, den éischte Gas, dee bei der Photoevaporatioun de Planéit verléisst.
Photoevaporatioun bei protoplanetare Scheiwen
Protoplanetar Scheiwe kënnen duerch d'Photoevaporatioun verdeelt ginn (kuckt d'Bild). E staarken Afloss vun der Photoevaporatioun ass nëmme festzestellen, wann eng ausreechend staark Stralung do ass. Dat ass besonnesch an der Noperschaft vun O- a B-Klass Stären de Fall. Well d'protoplanetar Scheiwen dacks aus Stëbs a Gas bestinn, kann duerch d'Photoevaporatioun de liichtste Gas wéi Waasserstoff an Helium d'Zesummesetzung vum Planéit, deen am Gaang ass sech ze formen, beaflossen.
Schmëdd (Fëschbech)
D'Schmëdd, ass e Lieu-dit an der Gemeng Fëschbech.
Geographie
D'Schmëdd läit op enger Héicht vun 293,70 Meter am Dall vun der Wäisser Iernz, op der Gafelung vum CR119 mam CR125.
Eurovision Song Contest 1978
Den '''23. Eurovision Song Contest' (offiziell de Concours Eurovision de la Chanson''), war den 22. Abrëll 1978 a Frankräich. E gouf dat Joer am Palais des Congrès zu Paräis organiséiert. Presentateure waren d'Denise Fabre an de Léon Zitrone.
Am Ganzen hunn 20 Länner matgemaach, Jugoslawien a Malta waren net dobäi. Dänemark huet no 11 Joer Paus fir d'éischt nees matgemaach.
D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Paräis matgedeelt ginn.
Déi éischt Plaz kruten d'Vertrieder vun Israel, d'Grupp Izhar Cohen & the Alphabeta, mat 32 Punkte Virsprong virum Jean Vallée (Belsch). Déi drëtt Plaz krut de Joël Prévost, dee fir Frankräich ugetruede war.
Fir Israel war et déi éischt Kéier datt et de Grand Prix gewonnen hat. A Jordanien ass d'Eurovisioun och live iwwerdroe ginn. Wéi et bis ofzegesi war, dat Israel géif gewannen, hu se ënner dem Virwand vun technesche Schwieregkeeten d'Sendung ënnerbrach. Den Dag drop hu se d'Belsch als Gewënner presentéiert, déi jo a Wierklechkeet nëmmen Zweet gi waren.
Kierch Géisdref
D'Kierch zu Géisdref ass eng kathoulesch Kierch déi zur Par Öewersauer Saint-Pirmin, zum Dekanat Norden an zu der Gemeng Géisdref gehéiert.
D'Kierch ass dem hellege Kräiz geweit. D'Fest gëtt de 14. September gefeiert.
Se steet am Zentrum vum Duerf op der Kräizung vum CR321 mat dem CR361. Ronderëm d'Kierch ass de Kierfecht ugeluecht.
Den 29. September 2021 gouf d'Kierch mam Kierfecht als nationaalt Monument klasséiert.
Geschicht
De Kierchtuerm staamt aus dem Joer 1773 (iwwer der Aganksdier ass allerdéngs d'Joreszuel 1747 agravéiert).
Dat neo-gotesch Kiercheschëff ass ëm 1870 erneiert a vergréissert ginn a gouf 1873 konsekréiert. Den Altor ass 1903 vun der Firma Theves vun Housen geliwwert ginn.
Bis de 7. Mee 2017 war d'Kierch vu Géisdref och d'Parkierch vun der Par Géisdref, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Zur fréierer Par Géisdref huet ausser der Parkierch vu Géisdref och nach d'Méchelskapell zu Boukels gehéiert.
D'Uergel
D'Uergel gouf 2005 vun der Firma Karl Göckel vu Mühlhausen/Rettigheim bei Heidelberg a Baden-Württemberg gebaut.
Birdbones
Geschicht
Hir Musek war inspiréiert vu Progressive Rock, Fusion a World Musek.
D'Birdbones sinn 2011 bei der Fête de la Musique zu Diddeleng, beim Rock um Knuedler an der Stad, um e-Lake festival zu Iechternach an um Sonic Visions Festival an der Rockhal opgetrueden.
Am Joer 2012 gouf et Ännerungen an der Zesummesetzung vun der Band. D'Deborah Lehnen an de Sid Mysore hunn d'Band verlooss an d'Romy Ouwerkerk vun Amsterdam koum als nei Sängerin dobäi. Zesummen hu se deen éischten Album Phoenix opgeholl, deen 2013 erauskoum. Déi éischt Singleauskopplung war Hiding in the Twilight
No 2016 goufen et keng Neiegkeete méi vun der Band.
Franky Gilbertz
De Franky Gilbertz, gebuer de 14. Juli 1983 zu Esch-Uelzecht, ass e lëtzebuergesche Gewerkschaftler.
De Franky Gilbertz ass zu Nidderkuer an zu Zolwer opgewuess an huet am Lycée Hubert Clément zu Esch-Uelzecht de Premièresexame gemaach. Zanter 2007 ass hien als Zirkulatiounschef (chef de circulation) bei der CFL.
Zanter November 2009 ass hie President vun der Jugend vum FNCTTFEL-Landesverband; den 12. Juni 2010 ass hie Sekretär vum Secteur Eisebunne vum Landesverband ginn.
Angela Lansbury
D' Dame Angela Lansbury DBE (biergerlech Angela Brigid Lansbury Shaw), gebuer de 16. Oktober 1925 zu London, a gestuerwen den 11. Oktober 2022 zu Los Angeles, war eng englesch-US-amerikanesch Schauspillerin, déi vun 1944 bis 2018 aktiv war. SI huet och e puer Rotschléi-Bicher geschriwwen an als Synchronspriecherin geschafft.
Hir bekanntst Roll dierft déi vun der Jessica Fletcher an der Tëleesserie Murder, She Wrote (op der däitscher Telee als Mord ist ihr Hobby; 1984–1996, 264 Episoden) gewiescht sinn.
Si krut jee sechsmol e Golden Globe Award an en Tony Award, a war dräimol fir den Oscar nominéiert. 2013 krut si en Éierenoscar.
Diaplektescht Glas
Diaplektescht Glas bilt sech, wann d'Gitterstruktur vun engem Kristall duerch extremen Drock a Form vu Schockwellen zerstéiert gëtt, ouni datt eng flësseg Phas duerchlaf gëtt.
Sou Schockwelle kënnen z. B. bei engem ganz grousse Meteorittenaschlag entstoen. Awer och ënnerierdesch Atombommeversich kënnen diaplektescht Glas produzéieren (kuckt och: Metamorphos (Geologie)). Dat Verhale steet am Géigesaz zum Entstoe vu gewéinlechem Glas, dat geschmolt gëtt. Als Resultat ergëtt sech och en amorphe Kierper, deen awer net duerch Schmëlzen an Erstarren entstanen ass.
Diaplektesch Glieser kënnen zum Beispill an der Ëmgéigend vu Meteorittekratere wéi dem Nördlinger Ries fonnt ginn, wou viru ronn 15 Millioune Joer en extraterrestresche Kierper ageschloe war. Si däerfen awer net mat Tektitten oder Impaktglieser verwiesselt ginn, sinn awer eng besonnesch Aart vun Impaktglieser, déi aus enger Stousswellemetamorphos ervirginn. Déi aner Impaktschmëlzglieser entstinn zwar och bei groussen Aschléi, sinn awer duerch Opschmëlzen a séiert Ofkille vu Gestengsmaterial wéi gewéinlech Gestengsglieser entstanen.
Diaplektescht Glas kann z. B. aus Quaarzkristaller oder Feldspat entstoen.
Albert Wildgen
Den Albert Wildgen, gebuer den 13. Juni 1953 an der Stad Lëtzebuerg, ass e lëtzebuergesche Jurist.
No sengen Droitsstudien op der Université de Paris I, Panthéon-Sorbonne, gouf hien den 9. Februar 1977 als Affekot um Barreau zu Lëtzebuerg vereedegt. 1980 huet hien d'Etüd vum fréiere Minister Victor Bodson iwwerholl, aus där Wildgen, Partners in Law gouf. 2002 huet hien déi Etüd verlooss.
Hie war vum 11. November 2008 bis den 10. Juni 2020 President vun der Administration des biens de Son Altesse Royale le Grand-Duc. Säin Nofollger gouf den Norbert Becker.
Hien ass am Verwaltungsrot vun der BIL a vun der KBL epb an hie war bis Ufank 2016 an deem vu Petrolia Inc.
Tom Hulce
Den Tom Hulce, gebuer als Thomas Edward Hulce de 6. Dezember 1953 zu Whitewater, ass en US-amerikanesche Schauspiller, Theater- a Filmproduzent. Hie gouf bekannt duerch d'Roll vum Mozart déi hien am Film Amadeus (1984) vum Milos Forman gespillt huet.
Stuferakéit
Eng Stuferakéit oder Méistuferakéit besteet aus e puer, meeschtens iwwerenee montéierte Rakéitestufen mat ofhuelender Gréisst, bei deenen eidel Dreifstofftanken an net méi gebraucht Dreifwierker ofgeworf ginn, fir datt dës net weider zesumme mat der Notzlaascht acceleréiert musse ginn. Op déi Aart a Weis gi méi héich Vitessen a méi héich Ëmlafbunnen erreecht wéi mat eestufege Rakéiten.
Geschicht
Éischt Beschreiwungen a Biller vu Méistuferakéite sinn am 14. Joerhonnert am Huo Lung Ching, engem chineeseschen Handbuch iwwer Feierwaffen, opgedaucht. Den éisträichesche Militärtechniker Conrad Haas hat tëscht 1529 an 1556 a sengem Konschtbuch (1961 opfonnt ginn) eng grouss Zuel vu Rakéitentyppe beschriwwen, dorënner d'Méistuferakéit. De polneschen Artilleriesoffizéier Casimir Simienowicz hat 1650 dräistufeg Rakéite beschriwwen. De russesche Schoulmeeschter an Autodidakt Konstantin Ziolkowski hat d'Méistufeprinzip mat senger Rakéitegrondgläichung op eng wëssenschaftlech Grondlag gestallt. Déi seet, datt d'Endvitesse vun enger eestufeger Rakéit am schwéierfräie Raum nëmme vun der Ausstréimvitesse vun den Dreifwierksgase an dem Verhältnes vun der Startmass zu der Endmass (Startmass - Dreifstoff) ofhänkt.
Ënner der Bezeechnung A9/A10 gouf vun däitschen Ingenieure wärend dem zweete Weltkrich op der Basis vun der Rakéit A4 d'Entwécklung vun enger Méistuferakéit gefaangen, awer net méi ofgeschloss. D'Entwécklung vu méistufege Groussrakéite gouf besonnesch fir de militäresche Gebrauch an den USA an an der Sowjetunioun no de spéidere véierzeger Jore vum 20. Joerhonnert virugedriwwen. Dobäi goufe verschidde Konfiguratiounen ënnersicht, wouvun haut déi gestapelt Rakéiten an d'Rakéite mat Booster agesat ginn.
Bezeechnung
Einfach Rakéite bestinn nëmmen aus enger Stuf mat engem Motor. Bei gestapelte Rakéite ginn d'Stufen iwwerenee gesat an noenee gezünt. Theoreetesch géif sech dëst Verfare stänneg widderhuelen. Bei méi wéi véier Stufen ass den Opwand fir d'Motoren awer an der Reegel méi grouss wéi de Massegewënn an et ersti Problemer fir déi gefuerdert Zouverläessegkeet z'erreechen. Wann d'Stufe gläichzäiteg gezünt an, an awer ënnerschiddlech laang brennen, zielt ee se dacks als hallef Stufen. Wann dëse Prinzip beim Start gebraucht gëtt, schwätzt ee vu Boosteren. Beispillsweis ass d'Ariane 5 eng 2,5-stufeg Rakéit: Si sprengt hir Boosteren of, ier déi éischt Stuf ausgebrannt ass. Déi zweet Stuf dréit eng Notzlaascht, déi dacks en eegene Motor huet. Eigentlech handelt et sech ëm eng drëtt Stuf, déi awer bei Drorakéite meeschtens net matgezielt gëtt. Den Undriff vun der eigentlecher Notzlaascht fir d'Erreeche vun der geplangter Bunn gëtt och net matgezielt, well déi net zur Drorakéit gehéiert.
Situatioun haut
D'Saturn V, d'Startrakéit vun den Apollo-Moundmissiounen, bestoung aus dräi Rakéitestufen. Déi indesch PSLV besteet aus fënnef Stufen (wann een d'Boosteren als eegestänneg Stuf matzielt).
Déi meescht vun den haitege Satellitten hunn dräistufeg Rakéiten, et gëtt awer och zwee-, véier- a fënnefstufeg Systemer. Wat méi héich déi gebrauchten Endvitesse ass, ëmsou méi Stufe gi meeschtens agesat. Sou sinn heefeg zwou Stufe fir e niddregen Äerdorbit (LEO, v > 7,9 km/s, z. B. Gemini), dräi Stufe fir geostationär Ëmlafbunnen oder Moundflich (v ëm 11 km/s) a véier Stufe fir interplanetar Bunnen (v > 11,2 km/s) normal. Déi lescht Stuf gëtt heiansdo och als Kickstuf oder Kickmotor bezeechent, well dës de Satellitten aus der aktueller Äerdëmlafbunn an eng méi héich oder interplanetäer Bunn kickt.
D'Ennvitesse setzt sech aus deene vu jiddwer Stuf eenzel erreechter Vitess zesummen, wann ee vun der negativer Acceleratioun duerch d'Äerdschwéierfeld ofgesäit: woubäi c1 d'Ausstréimvitesse vun de Gase aus dem Dreifwierk vun der éischter Stuf ass (e puer km pro Sekonn), an ln m fir de Logarithmus vum jeeweilege Masseverhältnes vu Startgewiicht zu Eidelgewiicht steet. Dobäi ass ze kucken, datt m1 als Eidelgewiicht och déi zweet an drëtt Stuf ze droen huet asw., awer m3 nëmme méi d'Notzlaascht - de resp. d'Satellitten.
D'Eidelgewiicht gëtt net nëmme vum Rakéitemantel bestëmmt (deen aus Grënn vun der Stabilitéit net ze dënn däerf sinn), mä och vun der Lavaldüs an de Dreifstoff-Pompelen an Hëllefsaggregaten. Bei gënschteg gebaute Rakéite läit d'Masseverhältnes iwwer 5, soudatt Dreifwierker mat Düsevitessen ëm c = 3 km/s ongeféier 5 km/s erreechen (3 km/s • ln 5 = 4,8 km/s). De facto verréngert awer d'Gravitatioun d'Vitess vun den ënneschte Rakéitestufen däitlech (jee no Ufanksacceleratioun typesch ëm ongeféier 1 bis 2 km/s bei dräi Minutte Brenndauer), wat bei der Systemausleeung gekuckt muss ginn.
Haumont-près-Samogneux
Haumont-près-Samogneux ass eng franséisch Uertschaft a Gemeng am Departement Meuse an der Regioun Grand Est.
Nom Krich gouf se als Village mort pour la France deklaréiert a gëtt vun dräi Leit verwalt déi bis 1982 vum Prefekt vun der Meuse bestëmmt goufen a vun do un, gi se vum Conseil Genéral de la Meuse bestëmmt. Se läit am Staatsbësch vu Verdun ronn 12 km nërdlech vu Verdun.
Esp
D'Esp (Populus tremula) oder och Zidderpëppel ass e Lafbam aus der Gattung vun de Pëppelen. Se kënnt a ganz Europa vir, besonnesch a Bëscher am Flaachland an an niddrege Bierggéigenden. Et ass déi am meeschte verbreet Pëppel an Europa a se gëtt bis zu 20 m héich.
Trivia
D'Sprachwuert En ziddert wéi Espelaf ass vum Ëmstand ofgeleet datt d'Espeblieder séier zidderen.
Donal Logue
Den Donal Francis Logue, gebuer de 27. Februar 1966 zu Ottawa, ass e kanadesche Filmschauspiller. ,
Hie gouf mat de Filmer The Tao of Steve (2000), Sons of Anarchy (2008) a verschidden anerer bekannt.
Jacques Rivette
De Jacques Rivette, gebuer den 1. Mäerz 1928 zu Rouen, a gestuerwen den 29. Januar 2016 zu Paräis, war e franséische Filmregisseur, Dréibuchauteur a Filmkritiker. Hie gëtt, mam François Truffaut, Jean-Luc Godard, Claude Chabrol an Éric Rohmer, zu de wichtegste Vertrieder vun der Nouvelle Vague gezielt.
Hie war Kritiker bei de Cahiers du Cinéma an 1963 bis 1965 hire Chefredakteur. Nodeems en ufanks als Assistent vum Jacques Becker a vum Jean Renoir geschafft huet, huet en 1958 säin éischte Spillfilm gedréint, Paris nous appartient.
Typesch fir seng Filmer ass, datt d'Schauspiller just e puer Säiten Zesummefaassung vum Film kruten, an d'Dialogen eréischt just virum Dréi vun den Zeenen. Doduerch hu se missen improviséieren, wat eng besonnesch Atmosphär am Film geschaf huet. Säin zweete Film, Suzanne Simonin, la Religieuse de Diderot, an deem et ëm e Meedche geet, dat sech dergéint wiert, an e Klouschter gezwongen ze ginn, huet e klenge Skandal ausgeléist a gouf zensuréiert. Out 1: noli me tangere ass, mat 773 Minutten (bal 13 Stonnen) dee bis ewell längste Film an der Geschicht vum Kino. Et gëtt och eng Kuerzversioun dovun, vu "just" 4 Stonnen.
Barrage vu Mels
De Barrage vu Mels ass eng kleng Staumauer um Laf vun der Argence vive am Departement Aveyron.
CR310
Den CR310 ass e Chemin repris an de Kantone Réiden a Wolz a geet vun Uewerkolpech an nërdlecher Richtung bis op Bauschelt.
Den CR310 ass ronn 18,2 km laang.
Barrage vu Mels
Vum Barrage aus féiert eng ënnerierdesch Leitung ronn 1 km no Norde bis op de Bord vum déiwen Dall vum Cantoinet, wou se iwwer e Waasserschlass Uschloss un eng Drockleitung huet, déi 200 Meter méi déif d'Turbinn vun der Centrale du Bousquet fiddert. Déi kleng Zentral huet eng Leeschtung vun 2 Megawatt.
Gläich drop gëtt dat Waasser nees zesumme mat deem vum Cantoinet gefaasst an iwwer eng Galerie an de Stauséi vum Barrage vu Sarrans geleet, wou et nach eng Kéier kann hëllefe Stroum ze produzéieren.
Le Rouget-Pers
Le Rouget-Pers ass eng nei Gemeng am franséischen Departement Cantal an der Regioun Auvergne-Rhône-Alpes.
Si ass den 1. Januar 2016, bei der Fusioun vu Le Rouget mat Pers entstanen.
Kitt Peak
De Kitt Peak (Iolgam an der Sprooch vun den Tohono O'odham) ass en 2097 m héije Bierg am Pima County am US-Bundesstaat Arizona. Um Kitt-Peak steet de Kitt-Peak-Nationalobservatoire.
Geschicht
De Bierg krut säin engleschen Numm vum Geometer George J. Roskruge, deen hien a senger Landkaart vum Pima County vun 1893 ënner dem Numm Kits vermierkt hat.
They-sous-Vaudemont
They-sous-Vaudemont ass eng franséisch Uertschaft a Gemeng am Departement Meurthe-et-Moselle an der Regioun Grand Est.
La petite prairie aux bouleaux
La petite prairie aux bouleaux ass en däitsch-franséisch-polnesche Film vun der Marceline Loridan-Ivens aus dem Joer 2003.
Ëm wat geet et am Film?
D'Myriam, dat zanter 50 Joer zu New York lieft kënnt zeréck an Europa fir bei de Commemoratiounsfeierlechkeeten am KZ Auschwitz derbäi ze sinn.
Pascal Meyers
De Pascal Meyers, gebuer de 17. Mäerz 1969, an der Stad Lëtzebuerg, ass e fréiere lëtzebuergesche Vëlossportler.
Joao Guedes (Handballspiller)
De Joao (Jo ã o) Guedes, gebuer den 8. Oktober 1974 zu Esch-Uelzecht, ass e lëtzebuergeschen Handballspiller.
1996 war de Guedes fir d'éischt am Kader vun der lëtzebuergescher Härenhandballnationalekipp. Hien huet 41-mol an der Nationalekipp gespillt an dobäi 137 Goler geschoss.
Hie war e Spiller vum HB Esch.
Gué-d'Hossus
Gué-d'Hossus ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Gué-d'Hossus eng vun de Grënnungsgemengen.
Stephen Boyd
De Stephen Boyd gouf bekannt duerch d'Roll vum Messala, de Géigespiller vum Ben Hur, am Film mam nämmlechten Numm vum William Wyler. Aner méi bekannt Filmer mat him sinn Les bijoutiers du clair de lune (1958) vum Roger Vadim mat der Brigitte Bardot, Bravados (1958) vum Henry King mam Gregory Peck an The Fall of the Roman Empire (1964) vum Anthony Mann mam Alec Guinness a Sophia Loren.
Zeimetz
Zeimetz ass de Familljennumm vun ë. a. follgende Persounen:
Nidderglabech
Nidderglabech ass eng Uertschaft an der Gemeng Noumer.
Cyrillus (Moundkrater)
De Moundkrater Cyrillus ass eng kreesfërmeg Muld am Buedem vum Äerdmound no bei der visueller Moundmëtt. Hien huet – wéi vill sougenannt Rankbierger – en héije rankfërmege Kraterrand, deen awer staark erodéiert ass a vum Nopeschkrater Theophilus eppes iwwerschnidde gëtt. An der Kratermëtt stinn nach d'Reschter vun e puer Zentralbierger.
Den Cyrillus bilt mam Theophilus an dem Catharina eng charakteristesch Dräiergrupp, déi ronn 2 Deeg ier den Hallefmound méi grouss gëtt, op der Schietgrenz läit an dofir besonnesch däitlech ze gesinn ass.
Genannt sinn d'Rankbierger nom nordafrikanesche Bëschof Cyrillus vun Alexandria, dem Nofollger vum Theophilus.
Säin Duerchmiesser ass 95 Kilometer, seng Ramplishéicht läit bei 4–5 km. Wéi bal all Moundkrater ass hien duerch den Aschlag vun engem grousse Meteorit entstanen, deen en Duerchmiesser vu ronn 5 km hat. Wéinst dem Materiel dat bei der Explosioun erausgeworf gouf, läit de Fong vum Aschlagkrater eppes méi déif wéi d'Ëmgéigend.
D'Koordinate vum Cyrillus leien tëscht 12 a 15° südlecher Breet an 22–26° westlecher Längt. De bannenzege Rampli huet - geneesou wéi den Theofilus - Terrassen, wat d'Zwillingskrater bei sträifendem Liicht zu engem schéine Moundobjet mécht.
Faye (Moundkrater)
De Faye ass en Aschlagkrater op der viischter Moundsäit, ëstlech vum Mare Nubium, nordëstlech vum Krater Delaunay a südwestlech vum Krater Donati. De Krater ass ganz staark erodéiert an huet en Zentralbierg.
De Krater gouf am Joer 1935 vun der I.A.U. nom franséischen Astronom Hervé Faye genannt.
Mary Elizabeth Mastrantonio
D'Mary Elizabeth Mastrantonio, gebuer de 17. November 1958 zu Lombard, ass eng US-amerikanesch Schauspillerin.
Bekannt Filmer mat hir sinn The Color of Money (1983) vum Martin Scorsese, The Abyss (1989) vum James Cameron, Robin Hood: Prince of Thieves (1991) vum Kevin Reynolds an The Perfect Storm (2000) vum Wolfgang Petersen.
Si ass vun 1990 u mam iresche Filmregisseur Pat O'Connor bestuet.
Ramallah
Ramallah ass eng Stad an de Palestinenseschen Autonomiegebitter am Westjordanland. An der Stad sinn Deeler vun der Regierung, ënner anerem d'Gebai vum Palestinensesche Legislativrot, Deeler vun der Exekutiv a Büroe vun der palestinensescher West Bank Security Forces.
Niagarafäll
D'Niagarafäll (en.: Niagara Falls []) si Waasserfäll vum Niagara River op der Grenz tëschent dem US-amerikanesche Bundesstaat New York an der kanadescher Provënz Ontario.
Niagara Falls heeschen och déi zwou Stied Niagara Falls am Bundesstaat New York an Niagara Falls am Ontario, op den zwou Säite vum Floss.
Den Niagara River verbënnt den Erieséi mam Ontarioséi. Bei den Niagarafäll fält e 57 Meter an d'Déift. D'Inselen Luna Island a Goat Island deelen d'Waasserfäll an dräi: D'American Falls an d' Bridal Veil Falls op der amerikanescher Säit, an d ' Horseshoe Falls ("Houfeisefäll"), duerch deen d'Grenz tëscht den USA a Kanada geet. D ' American Falls hunn e Bord vun 260 m, d ' Horseshoe Falls vu 670 m, an d ' American Falls tëscht 21 a 34 m.
Fir d'Schëfffaart gouf den 43 km laange Wellandkanal ugeluecht, fir mat 8 Schleisen den Niveausënnerscheed z'iwwerwannen.
An der Moyenne huet den Niagara-River en Debit vu 5750 m³/s, wouvun daagsiwwer op d'mannst 2832 m³/s (tëscht engem Véirel an der Hallschent) d'Waasserfäll erofginn. Nuets ass den Debit vun de Fäll 1416 m³/s well en Deel vum Waasser mat hëllef vun engem Wier, dem International Control Dam an d'Stauséie vun de Sir Adam Beck Hydroelectric Generating Stations a vun der Robert Moses Niagara Power Plant ëmgeleet gëtt, fir Stroum ze produzéieren.
Ofeq
Ofeq (hebräesch: אופק fir Horizont) ass d'Bezeechnung vun enger israeelescher Satellitteserie. DFluchkierper goufen all mat Shavit-Rakéite vun der Rakéitestartplaz Palmachim an eng retrograd Ëmlafbunn gestart. Déi kaschten zwar méi Dreifstoff, bidden awer de lokale Virdeel, datt ausgebrannt Rakéitestufen an d'Mëttelmier amplaz op bewunnt Gebidder falen.
Den Ofeq 1, gouf den 19. September 1988 gestart. De Satellit hat e Gewiicht vun 155 Kilogramm an huet d'Äerd op enger Ëmlafbunn mat engem Perigeum vun 249 Kilometer an engem Apogeum vun 1149 Kilometer op enger ëm 142,9 Grad schréier Bunn ëmkreest. De Satellit hat haaptsächlech Tester mat Solarzellen- a Funkiwwerdrounge gemaach.
Den 3. Abrëll 1990 gouf Ofeq 2 gestart. Hien huet d'Äerd op enger 143,2 Grad schréier Bunn mat engem Perigeum vun 149 Kilometer an engem Apogeum vun 251 Kilometer ëmkreest. Den Ofeq 2 huet Kommunikatiounstester gemaach.
E weidere Satellit vun der Ofeq-Serie, deen de 15. September 1994 gestart gouf, dierft e Feelschlag gewiescht sinn.
D'Satellitte vun Ofeq 3 un (Start: 5. Abrëll 1995), waren all Opklärungssatellitten.
Den Ofeq 4 gouf den 22. Januar 1998 gestart, koum awer net an eng Äerdëmlafbunn.
Den 28. Mee 2002 ass den Ofeq 5, en Opklärungssatellit mat enger Shavit-Rakéit vu Palmachim gestart. Den Ofeq 5 war 5300 Kilogramm schwéier an huet d'Äerd op enger 143,5 Grad schréier Bunn mat engem Perigeum vun 262 Kilometer an engem Apogeum vu 774 Kilometer ëmkreest. Säi Perigeum gouf am Laf vun der Missioun op 369 Kilometer ugehuewen an den Apogeum op 771 Kilometer erofgesat.
De 6. September 2004 war de Start vum Opklärungssatellit Ofeq 6 feelgeschloen.
Den Ofeq 7 gouf den 10. Juni 2007 mat enger Shavit-2-Rakéit vu Palmachim aus gestart. Hien hat e Gewiicht vun 300 kg an huet aus 600 Kilometer Héicht Biller mat enger Opléisung vu 0,7 m vun der Äerd gemaach.
Den Ofeq 8 gouf den 21. Januar 2008 mat enger indescher PSLV gestart. Den Ofeq 9 gouf den 22. Juni 2010 gestart. De Perigeum vun der Ëmlafbunn ass ongeféier 320 Kilometer an den Apogeum 580 Kilometer bei enger Schréi vun 141,8°. Den 300 kg schwéieren an 2,1 m héije Satellit soll optesch Opklärung am Beräich tëscht 40° Nord a 40° Süd bedreiwen a liwwert aus 500 km Héicht Biller mat enger Opléisung vun op d'mannst 70 cm.
Den Ofeq 10 gouf den 9. Abrëll 2014 gestart. Et handelt sech ëm e Radarsatellit.
Zekan
Zekan ass de Familljennumm vun ë. a. follgende Persounen:
Palomar Observatory Sky Survey
De Palomar Observatory Sky Survey (POSS) war an der zweeter Hallschent vum 20. Joerhonnert déi wichtegst fotografesch Duerchmusterung vum nërdlechen an equatorialen Himmel.
Den éischte Palomar Observatory Sky Survey gouf mat Ënnerstëtzung vun der National Geographic Society zanter 1948 vum California Institute of Technology gemaach an 1958 ofgeschloss. Fotoinstrument war de grousse Schmidt-Teleskop („Big Schmidt“, Haaptspigel 180 cm, fräi Apertur 120 cm, Brennwäit 300 cm) um Palomar-Observatoire. De Survey reecht och iwwer grouss Deeler vum Südstärenhimmel a weist all Stären a Galaxië bis zu der 22. Gréissteklass.
Déi eenzel Fotoplacken decke jee ongeféier 6° × 6° um Himmel of. All Gebitt gouf zweemol observéiert, eemol mat enger bloempfindlecher Kodak 103a-O-Fotoplack an eemol mat enger routempfindlecher Kodak 103a-E-Plack. Doduerch krut de POSS och Informatiounen iwwer d'Faarf vum observéierten Himmelsobjet. D'Empfindlechkeet hänkt vun de Fotobedéngunge vun den eenzele Placken of, am Bloe gouf ongeféier déi 22. Gréissteklass erreecht. Déi ursprénglech POSS-Duerchmusterung hat d'Gebitt vum nërdlechen Himmelspol bis zu enger Deklinatioun vu −33° ëmfaasst. A spéidere Jore gouf de POSS duerch eng südlech Ergänzung op 100 routempfindlech Fotoplacken, déi sougenannt Whiteoak-Extensioun, bis zu enger Deklinatioun vu −45° vergréissert. Duerch d'SERC / ESO Duerchmusterung fir de Südhimmel, dem ESO/SERC Southern Sky Survey (Ofdeckung vu −20° bis zum Himmelssüdpol), gouf spéider de ganzen Himmel ofgedeckt.
Den éischte POSS ëmfaasst 936 Plackepuerer an ass nach haut duerch seng vollstänneg Himmelsofdeckung vu grousser Bedeitung. Eréischt an Deelberäicher gouf et mam Sloan Digital Sky Survey eng wiesentlech besser Himmelsduerchmusterung. De POSS ass d'Quell fir vill Kataloge vu verschiddenen astronomeschen Objetklassen a war dacks Ausgangspunkt fir detailléiert Ënnersich vun eenzelen Objeten.
A villen Observatoire ware Pabeierkopie vum POSS e wichtegt Aarbechtsmëttel, op eenzele Plazen och méi genee Kopien op Glasplacken. Zanter 1994 ass och eng digitaliséiert Versioun (Digitized Sky Survey) ze kréien, déi iwwer verschidden Datenzenteren am Web zougänglech ass. Hie liwwert nach ëmmer eng wichteg Basis fir astronomesch Analysen an Entdeckungen – z. B. Stellarstatistik, Pre- a Postnovaen, verännerlech Stären, weider fir d'Bunnbestëmmung vun Asteroiden a Koméiten a fir d'Erfuerschung vun de Galaxiëkéip.
Zanter den 1980er Jore gouf mat instrumentelle Verbesserungen a bessere fotografesche Placke en zweete Palomar Observatory Sky Survey (POSS II) gemaach. Am Kader vum POSS II goufen d'Himmelsfelder net nëmmen op bloempfindlech (Kodak IIIaJ) a routempfindleche (Kodak IIIaF) Fotoplacken, mä och am noen Infrarout (Kodak IVN) opgeholl. Déi Duerchmusterung ass net nëmmen duerch hir besser Donnéeen, mä och a Kombinatioun mat dem éischte POSS fir d'Ënnersich vu Stärebeweegungen a verännerlechen Objete wichteg. De POSS II besteet aus 3 × 897 Placken a konnt am Joer 1999 ofgeschloss ginn. Well sech d'Felder méi staark iwwerlappe wéi beim éischte POSS gouf trotz der héijer Zuel vu Fotoplacken nëmmen den nërdlechen Himmel bis zum Himmelsequator ofgedeckt. D'Lach tëscht POSS-II an dem ESO/SERC Southern Sky Survey gouf duerch d'Atlanten SERC-EJ (bloempfindlech Placken) an SERC-ER (routempfindlech Placken) am Deklinatiounsberäich tëscht 0° an −15° zougemaach.
De POSS-II gouf vun der ESO tëscht 1994 an 2001 op Filmmaterial reproduzéiert a verkaf. Wéinst dem héije Präis ass de POSS-II bei wäitem net sou verbreet wéi den éischte POSS, ass awer an alle bedeitenden Observatoiren an astronomeschen Instituter ze fannen.
Aus den digitaliséierte POSS-Placke vun der éischter an zweeter Generatioun, an der südlecher Ergänzung dozou, goufen am US Naval Observatory dee bis elo gréisste Stärekatalog, den USNO-B, souwéi den Digitized Sky Survey II (DSS-2) zesummegestallt. Béid Wierker verzeechnen d'Positiounen an d'Hellegkeete vun iwwer enger Milliard Stären a Galaxien.
Muller
Muller (franziséiert Form vum däitsche Müller ("Mëller")) ass e Familljennumm, deen dacks virkënnt.
Naturschutzzentren zu Lëtzebuerg
Zu Lëtzebuerg gëtt et ëffentlech Naturschutzzentren, wouvun der fënnef vum Staat an ee vun enger Associatioun gefouert ginn.
Staatlech Naturschutzzentren
Ziler vun dësen Zentre sinn:
Déi fënnef staatlech Naturschutzzentre sinn:
Ëffentlech-privaten Naturschutzzenter
D'Haus vun der Natur op der Kockelscheier gëtt vum Veräin natur&ëmwelt gefouert.
Ils se marièrent et eurent beaucoup d'enfants
Ils se marièrent et eurent beaucoup d'enfants ass e franséische Film vum Yvan Attal aus dem Joer 2003.
Ëm wat geet et am Film?
Dräi Frënn, eng 40 Joer al, beliichten hiert Liewen …
NGC 64
Den NGC 64 ass eng Balkespiralgalaxis am Stärebild Cetus.
Entdeckung
D'Galaxis gouf den 21. Oktober 1886 vum amerikaneschen Astronom Lewis A. Swift entdeckt.
Muller
Zu Lëtzebuerg hunn am Joer 1880 1.766 Leit sou geheescht, 1930 waren et der 2.355 an 1981 hirer 2.486.
Leit mat sou engem Familljennumm sinn ë. a.:
Institut d'études politiques de Paris
Den Institut d'études politiques de Paris (Sciences Po Paris) ass eng European Business School mat Campussen zu Paräis, Dijon, Le Havre, Menton, Nanzeg, Poitiers a Reims. . Méi wéi 150.000 Anciene vun der Schoul sinn an der Politik an an der Businesswelt aktiv; dorënner de François Hollande, de Jean Fourastié, d'Simone Veil an den Hubert Wurth.
Hubert Jaillot
De Charles Hubert Alexis Jaillot, gebuer 1632 zu Avignon-lès-Saint-Claude, a gestuerwen den 2. November 1712 zu Paräis, war e franséische Kofferstiecher, Kartograph an Editeur zu Paräis.
Hie war e Schüler vum Nicolas Sanson.
Vun 1689 un huet hien Atlanten op Basis vu Kaarte vum Nicolas Sanson, an Zesummenaarbecht mat deem senge Jonge Guillaume an Adrien Sanson, erausbruecht.
Dorënner waren och en ettlech Kaarte vum Herzogtum Lëtzebuerg
Cercle Jaillot
Zu Lëtzebuerg gouf et tëscht 1972 an 1990 eng Amicale vu Luxemburgensia-Sammler, déi sech no him Cercle Jaillot genannt huet. De Cercle Jaillot huet 1984 e Faksimile vun enger rarer Fluchschrëft vu 1684 erausginn, an 1986 eng rar Vue vu Lëtzebuerg vum K. Stammer, an ausserdeem 2 Ausstellunge vun ale Kaarten a Pläng vu Lëtzebuerg organiséiert.
Pers (Cantal)
Pers ass eng fréier Gemeng am franséischen Departement Cantal an der Regioun Auvergne-Rhône-Alpes.
Den 1. Januar 2016, huet se mat Le Rouget fusionéiert fir déi nei Gemeng Le Rouget-Pers ze bilden.
Pëppelen
D' Pëppelen (Populus) sinn eng Planzegattung bannent der Famill vun de Salicaceae. Si kommen heefeg an den temperéierte Géigende vun der Nordhallefkugel an Nordamerika an an Eurasien vir. Et gëtt eng ronn 30 Aarten an e Pak voll vun Hybriden.
Bretagne (Territoire de Belfort)
Bretagne ass eng franséisch Gemeng am Territoire de Belfort an der Bourgogne-Franche-Comté.
Pëppelen
Si wuessem op naassen a suppege Biedem, no bei Flëss, an a Bëscher, a ginn och dacks an der Forstwirtschaft fir Holz, Pabeier an Energie ze gewanne geplanzt.
Pëppele si Lafbeem, déi am Summer gréng sinn, an déi 30 bis 45 Meter héich kënne ginn. De Stamm ass gewéinlech riicht, D'Schuel ass rau oder glat an dacks gro.
D'Lafblieder sinn dräieckeg, häerz- oder eeërfërmeg.
Wéi all aner Weideplanzen (Salicaceae) besteet bei de Pëppelen Diözie, d. h. et gëtt männlech a weiblech Planzen. D'Bléie sinn a Kluddere vu Miissercher. Männlech a weiblech Miissercher gläiche sech staark. Se gi vum Wand bestëbst (Anemophilie), d'Bléie komme virun de Blieder, jee no geographescher Lag an Aart, tëscht Februar an Abrëll.
D'Fruucht ass eng Kapsel, an där de Som ass. Dësen huet eng Zort horege Putsch ronderëm sech, deen hëlleft vum Wand doruechter transportéiert ze ginn. D'Pëppele kënne sech awer och vegetativ, d. h. iwwer Ausschléi vun de Wuerzelen, reproduzéieren an et kann ee se gutt mat Gammen an héijer Zuel a bëlleg zillen.
Pëppele gehéieren an eise Géigenden zu de Beem, déi am séierste wuessen. Se brauche dofir vill Liicht a relativ héich Temperaturen, räichhalteg Nierstoffer an hunn am léifste Biedem mat Sairegrade vu pH 6 bis 8. Flaachgrënneg, dréche Kallekbiedem verdroe se guer net. Obscho se vill Waasser brauchen daache Biedem mat engem Grondwaasserstand vu manner wéi 50 cm näischt grad sou wéi Plazen déi ze laang an ze héich iwwerschwemmt kënne ginn.
A Mëtteleuropa sinn dräi Aarten doheem: d'Schwaarz Pëppel (Populus nigra), d'Sëlwer Pëppel (Populus alba), an d'Esp (Populus tremula), sou wéi och den natierlechen Hybrid Gro Pëppel (Populus canescens).
== Systematik ==
Paris-Camembert 2003
Déi '''64. Editioun vu Paris-Camembert''' gouf den 22. Abrëll 2003 gefuer. Et war déi sechst Kompetitioun vun der Coupe de France 2003.
Ben Zeimetz
De Ben Zeimetz, gebuer de 15. Juli 1986 zu Diddeleng, ass e lëtzebuergeschen Handballspiller.
2006 war den Zeimetz fir d'éischt am Kader vun der lëtzebuergescher Härenhandballnationalekipp. Hien huet 18-mol an der Nationalekipp gespillt an dobäi 6 Goler geschoss.
Hie war e Spiller vum HB Diddeleng.
Regniowez
Wéi 2011 de Parc naturel régional des Ardennes entstanen ass, war Regniowez eng vun de Grënnungsgemengen.
Paris-Camembert 2002
Déi '''63. Editioun vu Paris-Camembert''' gouf den 2. Abrëll 2002 gefuer. Et war déi sechst Kompetitioun vun der Coupe de France 2002.
Le cercle rouge
Le cercle rouge ass e franséische Film vum Jean-Pierre Melville aus dem Joer 1970.
Ëm wat geet et am Film?
De Corey gëtt no 5 Joer aus dem Prisong entlooss. Zoufälleg begéint hien dem Vogel, deen der Police entwëscht ass. Si plangen zesummen eng Bijouterie zu Paräis op der Place Vendôme z'iwwerfalen…
Zbigniew Brzezinski
Den Zbigniew Kazimierz Brzeziński, gebuer den 28. Mäerz 1928 zu Warschau, a gestuerwen de 26. Mee 2017 zu Falls Church, Virginia, war e polnesch-US-amerikanesche Politikwëssenschaftler.
HIe war vun 1966 bis 1968 Conseiller vum Lyndon B. Johnson a vun 1977 bis 1981 den Nationale Sécherheetsberoder vum US-President Jimmy Carter. Hie war Professer fir US-amerikanesch Aussepolitik op der Johns Hopkins University zu Washington, D.C., Conseiller am Center for Strategic and International Studies (CSIS) zu Washington, an Auteur vun enger ganzer Rëtsch vu politeschen Analysen, z. B. iwwer den Totalitarismus. Hie stoung der Theorie vum Unilateralismus no, d. h. datt nom Zesummebroch vun der Sowjetunioun d'USA als eenzeg Weltmuecht iwwreg wieren, a sech deementspriechend ze behuelen hätten, datt dat esou bleift.
Paris-Camembert 2001
Déi '''62. Editioun vu Paris-Camembert''' gouf de 17. Abrëll 2001 gefuer. Et war déi sechst Kompetitioun vun der Coupe de France 2001.
Antonio Isasi-Isasmendi
Den Antonio Isasi-Isasmendi gebuer als José Antonio Isasi Isasmendi den 22. Mäerz 1922 zu Madrid a gestuerwen den 28. September 2017 op Ibiza war e spuenesche Filmregisseur, Filmproduzent an Dréibuchauteur.
Hien ass de Papp vun der Schauspillerin María Isasi.
Tiananmen-Plaz
D' Tiananmen-Plaz, och: Plaz (vun der Paart) vum Himmlesche Fridden (chineesesch: 天安门广场; Tiān'ānmén Guǎngchǎng; 天安門廣場) ass eng Plaz am Zentrum vu Peking
Si huet hiren Numm vun der Tian'an Men (天安门), der Paart vum Himmlesche Fridden, déi op hirer Nordsäit an d'Verbuede Stad féiert. D'Plaz ass 39,6 ha grouss, an et passe bis zu enger Millioun Leit drop. Bis 1911 war se net ëffentlech zougänglech.
Am Weste vun der Plaz steet de Grousse Palais vum Vollek an am Osten de Chineeseschen Nationalmusée. Op der Südsäit steet zënter 1976 e Mausoleum, an deem déi konservéiert Läich vum Mao Zedong, deen dat Joer gestuerwe war, ausgestallt gëtt.
Giuseppe Forti
Säin Haaptaarbechtsgebitt war d'Himmelsmechanik. Hien huet nieft dem Andrea Boattini zu den Initiatore vum 1999 gegrënnten Aneopp-Projet (Arcetri NEO Precovery Program) gehéiert, dat am Observatoire vun Arcetri bei Florenz, intensivéiert gouf a war Mataarbechter vum CINEOS-Projet. Hie war Member vun der Ënnerofdeelung III (Planetary Systems Sciences) vun der Internationaler Astronomescher Unioun an huet do an de Kommissioune 15 (Physikalescht Studium vun de Koméiten an de klenge Planéiten), 20 (Positiounen a Beweegunge vu klenge Planéiten, Koméiten a Mounden) an 22 (Meteoren, Meteoritten an interplanetare Stëbs) matgeschafft.
Éierungen
Den Asteroid (6876) Beppeforti gouf no him genannt.
Bonneville (Marskrater)
De Bonneville gouf am Joer 2004 vum Spiritrover ugefuer, woubäi eenzegaarteg Biller op d'Äerd geschéckt goufen. D'Wëssenschaftler hate gehofft, datt dëse Marskrater déif genuch wier, fir Grondgestengs ze fannen. Leider gouf déi Hoffnung mat den éischte Biller vum Krater zerschloen. De Krater hat weider näischt anescht opweises wéi déi selwecht Steng, déi och baussenzeg vum Krater leien. Sou gouf de Rover Spirit no Osten op d'Columbia-Hills weiderbeweegt. Déi Plaz wou de Spirit seng Stellung beim Krater bezunn hat, gouf als The Hole Point bezeechent.
Op der Iwwersiichtsfoto sinn d'Positioune vum Rover Spirit, sengem Lander, de Fallschierm, d'Hëtztschëld (Heat Shield Impact), d'hënnescht Hëtztschëld (Backshell) an der hannerloossener Spuer (Track) markéiert.
De Rover huet vis-à-vis vu senger Positioun um Bonneville d'Hëtzschëld fotograféiert, dat d'Landesond no hirem Antrëtt an d'Marsatmosphär ofgesprengt hat. Dat hellt wäiss-blot Liichte vum Schëld stécht an der komplett orange-rouder Ëmgéigend besonnesch eraus.
De Krater ass nom Lake Bonneville genannt, e prehistoresche Séi am US-Bundesstaat Utah. Vill Krateren an der Ëmgéigend vum Bonneville goufen och no verschiddene Gewässer genannt. Sou leie nërdlech vun him Vanda (~100 m, no engem äisbedeckte Séi an der Antarktis), Baikal (~100 m, nom Baikalséi a Russland), Turkana (~150 m, nom Turkana-Séi am Ostafrikanesche Gruef) an Huron (~200 m, nom Huronséi an Nordamerika) a westlech vun him Missoula (nom Gletscherséi Lake Missoula an de Rocky Mountains) an Lahontan (nom prehistoresche Lake Lahontan, deen a Kalifornien an am Nevada louch), déi béid lescht goufe vum Spirit besicht.
D'Bezeechnung vum Krater ass bis elo nach net vun der I.A.U. bestätegt ginn.
René Hell
De René Hell, gebuer als René Jules Legendre den 1. Mee 1891 zu Orbec a gestuerwen den 11. Oktober 1965 zu Paräis, war e franséische Schauspiller.
Parlan
Parlan ass eng Gemeng am franséischen Departement Cantal an der Regioun Auvergne-Rhône-Alpes.
CloudSat
Missioun
De CloudSat schafft an enger 700 km héijer, sonnesynchroner Ëmlafbunn a flitt mam Satellit CALIPSO an dräi weideren Ëmweltsatellitten (Aura, Aqua a PARASOL) a Formatioun. Déi fënnef Satellitte maachen zesummen den A-Train. Well de CALIPSO an de CloudSat als déi béid lescht Satellitte gestart goufen, hu si missen an d'Formatioun eragesat ginn. Dofir war d'Startfënster op engem Dag nëmmen eng Sekonn laang op. En Zäitverloscht konnt also net toleréiert ginn.
De CloudSat hätt, nodeem de Start schonn e puermol verréckelt gouf, den 21. Abrëll 2006 zesumme mam CALIPSO u Bord vun enger Delta-II-Drorakéit gestart solle ginn. Wéinst technesche Problemer mat der Kommunikatioun tëscht dem CALIPSO an der Buedemstatioun a Frankräich gouf de Countdown awer manner wéi eng Minutt virun der Zündung gestoppt. Weider Startversich hu misse wéinst dem Wieder oder aneren technesche Problemer ofgesot ginn.
Den 28. Abrëll 2006 um 12:02 MESZ goufen d'Satellitte schliisslech beim siwente Versuch gestart. 97 Minutte méi spéit gouf de CloudSat ofgetrennt an am Orbit ausgesat.
De 4. Juli 2007 huet de CloudSat missen eng Bunnkorrektur maachen, fir dem iranesche Satellit Sinah-1 auszewäichen. De 7. Juli gouf mat enger weiderer Bunnkorrektur nees déi al Formatioun hiergestallt.
De 17. Abrëll 2011 hat de Satellit e Batterieproblem, sou datt de CloudSat keng Date sende konnt an nëmme nach am Sonneliicht gesteiert konnt ginn. Fir de Satellit Aqua net ze behënneren, huet de CloudSat missen aus dem A-Train erausgeholl ginn. Den 3. November konnt de CloudSat an den Daylight-Only-Operations-Zoustand (DO-Op) versat ginn, an deem hie voll funktiounsfäeg ass, soulaang hien am Sonneliicht ass. De 15. Mee 2012 huet de CloudSat nees seng Positioun am A-Train ageholl. D'Missioun war am Ufank fir 22 Méint virgesinn, obwuel de CloudSat genuch Dreifstoff fir iwwer dräi Joer u Bord hat.